23. ΑΝΑΓΚ. ΝΟΜΟΣ υπ’ αριθ. 332 της 18/22 Μαρτ. 1968 (ΦΕΚ Α΄ 59) Περί τρόπου ρυθμίσεως αρχαιότητος αξιωματικών όπλων και των διοικητικών ανθ/στών και υπαξιωματικών των όπλων του Στρατού Ξηράς. Άρθρ.1.-Καθιερούται γενική σειρά αρχαιότητος επί των διοικητικών υπαξιωματικών των όπλων. Άρθρ.2.-1.Δια την ένταξιν κατά γενικήν σειράν αρχαιότητος των υπηρετούντων υπολοχαγών και ανθυπολοχαγών όπλων, των προερχομένων εκ του Στρατεύματος και μη όντων εντεταγμένων κατά γενικήν σειράν εις την ισχύουσαν επετηρίδα ως και των διοικητικών ανθυπασπιστών και υπαξιωματικών όπλων, εφαρμόζονται αι περί αρχαιότητος διατάξεις των Ν.Δ. 4028/1959 και Ν.Δ. 4105/1960 και λαμβάνονται υπ’ όψιν τα ακόλουθα κριτήρια: α)Η σειρά αρχαιότητος εντός του όπλου ήτις διατηρείται αμετάβλητος. β)Τα ουσιαστικά προσόντα εκάστου τούτων προκύπτοντα εκ του ατομικού φακέλλου. γ)Η βαθμολογία (επίδοσις) ην έκαστος έλαβεν εφ’ όσον υπέστη εξετάσεις δια την προαγωγήν του εις τον βαθμόν του Λοχίου, ή προκειμένου περί ανθυπασπιστών φοιτησάντων εις το Τμήμα Βασικής Εκπαιδεύσεως του Σχολείου του όπλου των, η βαθμολογία επιδόσεως εις τούτο. Το στοιχείον τούτο συνεκτιμάται εις περίπτωσιν μη επαρκείας των εις τα προηγούμενα εδάφια οριζομένων. 2. Η ένταξις ενεργείται εφ’ άπαξ υπό Συμβουλίου ούτινος προεδρεύει Συνταγματάρχης όπλου, μετέχουσι δε ως μέλη Ανώτεροι αξιωματικοί εκ των Διευθύνσεων των όπλων. Χρέη γραμματέως εκτελεί αξιωματικός του 1ου Επιτελικού Γραφείου. Άπαντες οι ανωτέρω ορίζονται δια διαταγής του Αρχηγού του Γενικού Επιτελείου Στρατού. 3.Το Συμβούλιον προβαίνει εις την ένταξιν ως ακολούθως: Αριθμεί τους εν εκάστω όπλω υπηρετούντας κατά βαθμόν αξιωματικούς, ανθυπασπιστάς, υπαξιωματικούς επί τη βάσει της μερικής εν εκάστω όπλω αρχαιότητος. Το σύνολον των υπό ένταξιν κατά βαθμόν αποτελείται εκ του αθροίσματος του αριθμού των εν εκάστω όπλω και βαθμώ υπηρετούντων. Το γενικόν τούτο άθροισμα διαιρείται δια του μικροτέρου προσθετέου, κατά τα εν τω επομένω εδαφίω οριζόμενα. Εις περίπτωσιν καθ’ ην το πηλίκον της διαιρέσεως είναι κλασματικόν στρογγυλοποιείται εις τον ανώτερον ακέραιον. Το πηλίκον της ως άνω διαιρέσεως δεικνύει  τον αριθμόν των εν εκάστη ομάδι αξιωματικών,   ανθυπασπιστών,  υπαξιωματικών   εντάχθη(Αντί των σελ. 1215(α)-1216,01)  Σελ. 1215(β) Τεύχος 402-Σελ. 141 Μόνιμοι και Εθελοντές Οπλίτες και Ανθυπασπιστές 36.Ξ.α.19-23 σομένων, ο δε μικρότερος προσθετέος  τον αριθμόν των ομάδων. Η ένταξις εν εκάστη ομάδι ενεργείται δια  συγκρίσεως των εν εκάστω όπλω κατά σειράν αρχαιότητος πρώτων, ίνα εξαχθή ο κατά γενικήν σειράν πρώτος. Εν συνεχεία του δευτέρου εν τω όπλω όπερ απέδωσεν τον κατά γενικήν σειράν πρώτον, μετά των πρώτων των λοιπών όπλων ίνα εξαχθή ο δεύτερος, του δευτέρου ή τρίτου του όπλου όπερ απέδωσεν τον δεύτερον μετά των πρώτων ή και δευτέρου των λοιπών όπλων ίνα εξαχθή ο τρίτος κατά γενικήν σειράν και ούτω καθ΄ εξής, μέχρις εξαντλήσεως του συνόλου των κρινομένων. Άρθρ.3.-1.Μετά 10ήμερον από της αποπερατώσεως του έργου του εν άρθρ. 2 Συμβουλίου οι συντασσόμενοι υπό τούτου πίνακες εις ους οι αξιωματικοί, ανθυπασπισταί και υπαξιωματικοί είναι εντεταγμένοι κατά γενικήν σειράν αρχαιότητος, υποβάλλονται προς έγκρισιν εις το Ανώτατον Στρατιωτικόν Συμβούλιον. Εγκρινόμενοι ούτοι υπό του Ανωτάτου Στρατιωτικού Συμβουλίου κυρούνται υποχρεωτικώς υπό του Υπουργού Εθνικής Αμύνης εντός δεκαημέρου προθεσμίας ης παρερχομένης απράκτου καθίστανται ισχύοντες. 2.Οι κατά τα ως άνω κυρωθέντες πίνακες συνιστούν την γενικήν επετηρίδα των διοικητικών υπαξιωματικών και ανθυπασπιστών των όπλων και το τμήμα της γενικής Επετηρίδος όπλων των αξιωματικών δια τους κατά τα ως άνω ενταχθέντας αξιωματικούς. 3.Η κατά γενικήν σειράν αρχαιότητος ένταξις των μη εντεταγμένων αξιωματικών όλων περί ων ο παρών Α. Νόμος κυρούται δια Β.Δ/τος εκδιδομένου τη προτάσει του Υπουργού Εθνικής Αμύνης, η δε γενική επετηρίς διοικητικών ανθυπασπιστών και υπαξιωματικών όπλων δι’ αποφάσεως αυτού. Άρθρ.4.-Αι ενεργηθείσαι προαγωγαί και η σειρά αρχαιότητος των κατά τας διατάξεις του άρθρ. 4 του Ν.Δ. 4105/60 μεταταγέντων εις όπλα, σώματα ή υπηρεσίας ή εντός εκάστου όπλου εις κατηγορίας, καθίστανται ισχυραί αφ’ ης διενεργήθησαν. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 